ועדת הפנים ואיכות הסביבה, כנסת 15, פרוטוקול מספר 459, 2002-07-10 09:30

על סדר-היום: אנחנו אישרנו את החוק לקריאה שנייה ושלישית והיתה בקשה של שר המשפטים לערוך רוויזיה בהצעה שהתקבלה.

על סדר-היום: לכן, קודם כל, בהליך הפורמלי אני מבקש להחליט האם אנחנו מקבלים את בקשת הרוויזיה כדי לדון בחוק הזה מחדש.

על סדר-היום: מי בעד בקשת הרוויזיה ירים את ידו, מי נגד?

על סדר-היום: הצבעה מס' 1 בעד בקשת הרוויזיה – 2 נגד – אין בקשת הרוויזיה נתקבלה.

משה גפני: אנחנו דנים בחוק מחדש בהכנה לקריאה שנייה ושלישית.

משה גפני: יש פה הצעה שנתן לי שר המשפטים, שהיא משנה במידה מסויימת את הצעת החוק כפי שהתקבלה בפעם הקודמת.

משה גפני: אני מבקש משר המשפטים להסביר.

מאיר שטרית: אדוני היושב-ראש, בעקבות השיחה שלנו לרוויזיה נפגשתי עם חברי הכנסת המציעים ועברנו על הצעת החוק סעיף סעיף, ושינינו כמה סעיפים בהצעת החוק כדי להביא לכך שיעבור חוק שאנחנו יכולים לחיות אתו, חוק שיפתור הרבה בעיות שלא היו פתורות בנוסח הקודם, כי לצערי לא השתתפתי בדיון הקודם, וכמי שממונה על העניין רציתי לוודא שבאמת התנאים שבחוק יהיו כאלה שיאפשרו את הפעלת בתי הדין השרעיים ברמה הנדרשת.

מאיר שטרית: אנחנו סיכמנו בעצם את כל הנקודות בחוק וההצעה שאני מגיש בפניכם מוסכמת גם על דעת חברי הכנסת המציעים וגם על דעתי.

מאיר שטרית: כאמור, פיספסתי נקודה אחת, שהבוקר ביקשתי ממך לתקן.

מאיר שטרית: פה כתוב: סעיפים 1, 2, 3, 4, 5 – כולם מצטברים.

מאיר שטרית: הסכמתי לעשות שינוי מההצעה המקורית שלנו, שזה לא יהיה תנאים מצטברים, אלא סעיפים 1 או 2 יהיו תנאים חליפיים, כאשר לגבי סעיף 2, מי שבא עם השכלה משפטית, הוא יצטרך חמש שנות ניסיון כעורך-דין.

מאיר שטרית: זה כדי להחמיר עם מי שאין לו השכלה דתית גבוהה בדיני האיסלאם.

מאיר שטרית: הוא צריך חמש שנות ניסיון פלוס התנאים המצטברים הנוספים: 3, 4, ו-5

משה גפני: אם אני מבין אותך נכון, יש שני אופנים לפיהם הוא יכול להתמנות לקאדי: בעל השכלה דתית גבוהה; בעל אורח חיים ואופי ההולמים את מעמדו של קאדי במדינת ישראל; בן שלושים שנה לפחות; ועמד בהצלחה בבחינות בכתב.

משה גפני: או בעל השכלה משפטית גבוהה וניסיון חמש שנים, בעל אורח חיים ואופי ההולמים את מעמדו של קאדי במדינת ישראל; בן שלושים שנה לפחות ועמד בהצלחה בבחינות בכתב.

מאיר שטרית: אלה שתי האופציות.

מאיר שטרית: זה השינוי היחידי מהנוסח הקיים.

תאופיק חטיב: כי אמרנו שאם נשאיר את הכל מצטבר, כמעט ולא נמצא אף מועמד.

מאיר שטרית: זה פותח דלת ליותר אנשים.

משה גפני: אני מבקש לעבור על הסעיפים.

מרים פרנקל-שור: אנחנו דיברנו על בעל השכלה דתית גבוהה.

מרים פרנקל-שור: הנושא הזה לא היה סגור.

תאופיק חטיב: אנחנו התווכחנו בסוגיה הזו ואז הגענו לניסוח שהשר הקריא פה.

משה גפני: יש בעיה משפטית עם זה?

מרים פרנקל-שור: בעיה משפטית אין.

משה גפני: חבר-הכנסת תאופיק חטיב, אתה מסכים לזה?

תאופיק חטיב: כן.

משה גפני: אדוני שר המשפטים, אתה מסכים לזה?

מאיר שטרית: מסכים, בוודאי.

משה גפני: אני דיברתי עם השר ודיברתי גם עם חבר-הכנסת תאופיק חטיב.

משה גפני: אני מבקש שיהיה סעיף ראשון שהוא סעיף מטרה.

משה גפני: אני חושש מהשלכת הרוחב.

מרים פרנקל-שור: אולי כדאי לקרוא לפרוטוקול את סעיף מטרה.

מרים פרנקל-שור: "מטרתו העיקרית של חוק זה לקבוע תנאי כשירות למינוי קאדים.

מרים פרנקל-שור: לענין ההשכלה נקבעו שני מסלולים עקב חוסר בלימודים סדירים בארץ של הדין השרעי.

מרים פרנקל-שור: "

מאיר שטרית: זה לא רק הכישורים של הקאדי.

מאיר שטרית: מטרת החוק הזה היא לשנות, בין היתר - - -

מרים פרנקל-שור: ליושב-ראש הוועדה חשוב שנתייחס במיוחד לנושא תנאי הכשירות.

מרים פרנקל-שור: אז נכתוב: "בין היתר".

תאופיק חטיב: מאחר וקאדי נטור נמצא בארצות-הברית, הוא ביקש ממני להעלות שוב את הסוגייה של מינוי מנהל בתי הדין השרעים, ואף שמענו את העמדה של השר.

תאופיק חטיב: נטור אומר שבשתי הקטגוריות המקבילות, גם בבתי הדין הרבניים, שזה שייך לשר הדתות, וגם בבתי המשפט, המינוי נקבע בהסכמת ראש המערכת בשני המקרים, חוץ מאשר במקרה הזה והוא רואה בזה קצת אפליה.

מאיר שטרית: אני מבין את האינטרס של אחמד נטור, אבל אני לא מסכים לו.

מאיר שטרית: העניין של מנהל בתי הדין השרעים הוא עניין מינהלי פרופר, שתפקידו לנהל את בתי הדין, לא לקבוע את סדרי הדין.

מאיר שטרית: סדרי הדין נקבעים בהסכמת יושב-ראש בית הדין השרעי לערעורים.

מאיר שטרית: מינוי מנהל זה לא עניינו.

מאיר שטרית: מינוי מנהל זה ענייני.

מאיר שטרית: אני צריך להבטיח שבתי הדין יתנהלו כהלכה.

מאיר שטרית: אתה יודע בדיוק כמוני, לצערי הרב, שיש היום הרבה מאוד בעיות במינהל בתי הדין לנוכח המצב שאני קיבלתי וצריך לתקן את זה.

מאיר שטרית: אנשים כן באים לעבודה, לא באים לעבודה, מקיימים שעתיים דיון ואין שום נוהל ושום סדר.

מאיר שטרית: אני לא רוצה שתהיה תלות בין נשיא בית הדין השרעי לבין המנהל.

מאיר שטרית: תפקידיו של המנהל הם להבטיח שמינהל בתי הדין יהיה כהלכה.

מאיר שטרית: הגיבוי שלו צריך להינתן מהשר.

מאיר שטרית: החוק היום קובע ששר המשפטים הוא ממנה את מנהל בית הדין ללא הסכמה.

תאופיק חטיב: לדעתי, לאחר המינוי הוא בכלל לא יהיה תלוי.

תאופיק חטיב: התלות היא ביום המינוי, בהסכמה או לא בהסכמה.

משה גפני: לגבי סעיף 3 בהצעה הנוכחית, סעיף 1 יהיה אחד משני אופנים, ואחרי זה יהיו סעיפים 2, 3, ו-4.

משה גפני: עכשיו אנחנו צריכים לראות איפה חלו השינויים.

משה גפני: אנחנו נקרא אותם ואם אף אחד לא יטען לנושא חדש, נוכל להמשיך.

אדם אבזק: סעיף 25 מדבר רק על השכלה משפטית, הוא לא מדבר על עריכת דין.

אדם אבזק: הוא יכול להיות משפטן והוא עדיין לא עורך-דין.

מאיר שטרית: אז לא חל עליו סעיף 25.

אדם אבזק: הוא חל.

אדם אבזק: סעיף 25 מגדיר מה זה השכלה משפטית.

מוריה בקשי: נבדוק את זה ונסכם שאם זה לא כולל את הסטאז' אז נוסיף את הסטאז'.

מאיר שטרית: אם זה לא כולל, צריך להוסיף עם ניסיון כעורך-דין.

מאיר שטרית: אני מסכים לזה.

אליהו ליפשיץ: אם כך, מספיק ניסיון בעריכת דין.

ראפת אבו זלאם: אולי אפשר להפנות את זה לסעיף אחר בעצם.

מוריה בקשי: נבדוק איזה סעיף זה.

מרים פרנקל-שור: סעיף 5 להצעה – הוספת סעיפים.

מרים פרנקל-שור: (קוראת סעיפים 5 ו-6).

מרים פרנקל-שור: מה זה "התפנה"?

מאיר שטרית: אם מסיבה כלשהי פתאומית הנשיא מתפטר, משנה כיוון, עושה דבר אחר, צריך למנות מישהו שימלא את מקומו עד שייבחר חדש.

מאיר שטרית: לכן הגבלנו את זה לשלושה חודשים.

מרים פרנקל-שור: אם הוא יצא להרצות בארצות-הברית לשלושה חודשים?

תאופיק חטיב: זו חופשה.

מאיר שטרית: יש לו ממלא מקום.

מרים פרנקל-שור: המונח "התפנה" הוא קצת מעורפל בנושא הזה.

מרים פרנקל-שור: בעצם אתה רוצה למנות פה נשיא ביניים בתום תקופת כהונתו של הנשיא, שלא יהיה חלל ריק.

מרים פרנקל-שור: אולי כדאי למנות את המקרים שבהם הוא יכול למנות נשיא.

מרים פרנקל-שור: יכול להיות שלא תמה תקופת כהונתו אבל מטעמי בריאות הוא לא יכול לכהן.

מרים פרנקל-שור: אז יכול להיות שצריך למנות ממלא מקום.

מאיר שטרית: אולי במקום "התפנה" נכתוב "הסתיימה כהונתו מסיבה כלשהי".

תאופיק חטיב: אם הוא נפגע בתאונת דרכים ונשאר שישה חודשים בבית, זה לא הסתיימה כהונתו אלא התפנה מקומו דווקא.

ראפת אבו זלאם: מחמת מצב בריאותו נבצר ממנו להמשיך - - -

תאופיק חטיב: הסתיימה כהונתו, זה אחד.

תאופיק חטיב: או נבצר ממנו עקב מצב בריאותו.

נסים זאב: חדל מלתפקד כנשיא, מבלי להגדיר מה הסיבות, אבל נבצר ממנו.

מוחמד כנעאן: נניח שחס וחלילה היתה תאונת דרכים והוא נעדר מעבר לשלושה חודשים.

מוחמד כנעאן: במקרה הזה לא התפנה המקום ולא התפטר ולא סיים את כהונתו.

מאיר שטרית: יש ממלא מקום.

מאיר שטרית: אם נבצר מהנשיא למלא את תפקידו, נניח שהוא חולה, חלילה, שישה חודשים.

מאיר שטרית: אתם מעוניינים שיהיה ממלא מקום בזמן הזה?

תאופיק חטיב: לדעתי, אפשר מתוך בית הדין השרעי לערעורים, שיש שם שלושה אנשים, הוותיק מביניהם ימלא את מקומו עד שהוא יחזור.

נסים זאב: אני מציע שיהיה סגן, ואז הסגן באופן אוטומטי נהיה נשיא.

רפאת אבו זלאם: דרך אגב, זה המצב הקיים היום.

רפאת אבו זלאם: היות שהנשיא נמצא היום בחו"ל, יש לו ממלא מקום.

משה גפני: רבותי, הנושא ברור.

משה גפני: אנחנו לא הולכים עכשיו לפתוח דיון מחדש.

נסים זאב: אתה מקבל את ההצעה שיהיה סגן שהוא ימלא את מקומו של הנשיא?

מאיר שטרית: זה המצב היום.

משה גפני: חבר-הכנסת זאב, מה שקורה היום, הקאדי נטור נמצא בחו"ל.

משה גפני: שר המשפטים מינה לו ממלא מקום.

משה גפני: הוא מינה בוודאי את הותיק שם.

משה גפני: אנחנו לא הולכים לגעת בבעיה הזאת.

משה גפני: אנחנו מדברים על מקרה שבו התפנה המקום.

מאיר שטרית: נגמרה הכהונה.

מוחמד כנעאן: אם נגמרה הכהונה, הרי יודעים זאת מראש.

מאיר שטרית: נגמרה, כוונתי בגלל סיבה שאיננה תלויה בו.

משה גפני: היועצת המשפטית תפרט את זה.

משה גפני: אנחנו לא הולכים לפתוח דיון מחדש על כל העניין.

מרים פרנקל-שור: (קוראת סעיף 7).

2277: בבתי הדין הדרוזיים היום יש שניים.

2277: לכן גם שם יש הוראה דומה.

2277: אם אחד הקאדים בניגוד עניינים, ימנה בגלל זה תקן רביעי?

2277: אלה דברים שקורים.

מוחמד כנעאן: אבל כאן בבית הדין לערעורים יש תקן רביעי.

נסים זאב: אבל מביאים אותם מהרכב אחר.

נסים זאב: ככה זה עובד בבית הדין.

נסים זאב: בבית הדין, כשדיין פוסל את עצמו, מביאים דיין אחר מהרכב אחר.

מאיר שטרית: כי יש כמות גדולה של דיינים, אבל פה אין.

מאיר שטרית: יש רק שלושה שופטים.

נסים זאב: אני מציע שיהיה אחד נוסף.

תאופיק חטיב: אולי כדאי, מתוך חבר הקאדים, לבחור את הוותיק מביניהם.

מאיר שטרית: זה המצב הקיים היום פחות או יותר.

מאיר שטרית: אני לא חושב שצריך לסרבל את העניינים.

נסים זאב: אדוני שר המשפטים, יש לי הצעה.

נסים זאב: יכול להיות אדם עם תואר של קאדי, שהוא ישמש כממלא מקום.

מאיר שטרית: זה אפשרי.

מאיר שטרית: זה קיים בחוק.

נסים זאב: לדעתי לא ניתן לקיים דיון בשניים.

נסים זאב: תמיד אפשר להביא את השלישי כממלא מקום.

נסים זאב: חייב להיות אדם בעל תואר שמקובל במערכת המשפט אצל הקאדים ויש לו את התואר הזה להיות שופט.

נסים זאב: לדעתי תמיד אפשר למצוא את הממלא מקום.

נסים זאב: ככה זה עובד בבתי המשפט.

משה גפני: אם רוצים להתחיל לקיים דיון מחודש על כל הנושא של בית הדין השרעי, בסדר, נקיים דיון.

משה גפני: אומר שר המשפטים ואומרים אנשי משרד המשפטים שהמצב הנוכחי הוא שיש שלושה חברים בבית הדין השרעי לערעורים, וקורה שאחד מהקאדים נסע לחו"ל או שיש ניגוד אינטרסים והמצב היום הוא שדנים בשניים.

משה גפני: אנחנו לא באים לשנות את המצב הקיים.

משה גפני: הרי לשר המשפטים, למיטב ידיעתי עד כמה שאני מכיר אותו, אין אינטרס שידונו בשניים.

משה גפני: אם יהיה מצב שבו אכן יתברר שהחששות שמעלים כאן הם נכונים ואי-אפשר להמשיך את המצב הזה, יצטרכו לתקן את החוק, אבל אז נצטרך לדון בעניין.

משה גפני: כאן זה בסך הכל דיון ברוויזיה.

מוחמד כנעאן: אני רוצה לשאול את השר.

מוחמד כנעאן: בזמנו דובר על מינוי קאדי רביעי לבית הדין לעררים.

מאיר שטרית: זה לא קשור לפה.

מאיר שטרית: אם מחר יהיו עוד שלושה תקנים, נשים עוד שלושה תקנים ותהיה פחות בעיה.

מאיר שטרית: חבר-הכנסת זאב, גם אם יש שניים ואתה אומר שצריכים שלושה להכרעה, סעיף (ב) פותר את הבעיה, כי המקרים החריגים בהם יושבים שניים הם לא מקרים תדירים.

מאיר שטרית: קודם כל, כשיש שניים, הקאדי נטור דוחה את הדיון עד שיהיו שלושה.

מאיר שטרית: אבל אם מישהו נעדר תקופה ארוכה או שיש ניגוד אינטרסים, יושבים שניים.

מאיר שטרית: סעיף (ב) פותר את הבעיה איך מחליטים.

מאיר שטרית: אם אין הסכמה בין שניהם, דעתו של נשיא בית הדין לערעורים קובעת.

מאיר שטרית: אם הוא לא יושב בהרכב אז הקאדי הוותיק ביותר.

מאיר שטרית: ואם אין ותיק ביניהם אז הקשיש ביניהם.

מאיר שטרית: זאת אומרת, בעל הניסיון היותר גדול.

מוריה בקשי: זה סעיף שקיים בחוק בתי המשפט.

מוריה בקשי: גם לגבי שלושה יכולים להיות חילוקי דעות ויש דרך לקבוע.

אדם אבזק: אין רוב דעות אלא דעת יחיד קבעה את הכל.

אדם אבזק: העילה ששמו שניים בזמנו, בשנות ה-50, זה היה משום שאין מספיק קאדים.

אדם אבזק: אבל אחרי כל כך הרבה שנים, אין מספיק קאדים?

מאיר שטרית: אבל עכשיו יש שלושה.

מאיר שטרית: זה המצב הקיים היום.

נסים זאב: אני רוצה להבין.

נסים זאב: אם יושב נשיא וקאדי נוסף והם חלוקים בדעותיהם, דעתו של הנשיא קובעת?

מאיר שטרית: כן, זה מה שכתוב בסעיף 7.

נסים זאב: אני רוצה להבין מבחינת ההלכה המוסלמית, אפשר לקיים הכרעה כשיש חילוקי דעות בין שניים?

נסים זאב: כי על פי ההלכה היהודית ודאי לא.

נסים זאב: זאת אומרת, צריך שיהיה פה רוב.

תאופיק חטיב: כאשר יש חילוקי דעות, דעת הקאדי, שהוא ראש המערכת במקום, היא הקובעת.

מוריה בקשי: אני הייתי רגישה גם לשאלה הזאת ולכן שאלתי את הקאדי נטור:

מוריה בקשי: האם מבחינת ההלכה המוסלמית, שאני לא מבינה בה, זה מסתדר?

מוריה בקשי: והוא אמר לי שכן.

מרים פרנקל-שור: (קוראת סעיף 7 – טענת פסלות; העברת ענין למקום אחר).

אדם אבזק: בקשר לטענת פסלות, הרי יש סדרי דין שקובעים אחרת לגמרי בבתי הדין השרעים.

אדם אבזק: אני לא יודע אם שמתם לב.

אדם אבזק: סעיף 56 בחוק בתי הדין השרעים קובע דרך אחרת לגמרי.

מאיר שטרית: זה מה שאנחנו משנים.

אדם אבזק: לא התייחסתם בכלל.

מוריה בקשי: אין צורך בדבר הזה.

מוריה בקשי: זה קיים גם בבתי המשפט.

מוריה בקשי: לא צריך הוראה מפורשת לדבר הזה.

מרים פרנקל-שור: סעיף 8 (2)(ב) אנחנו נקרא לפרוטוקול לאור השינוי שהיה בתחילת החוק.

מרים פרנקל-שור: "לא ימונה מנהל לבתי הדין השרעיים מי שאינו קאדי, אלא אם כן הוא בעל השכלה משפטית גבוהה, כמשמעותה בסעיף 2(א)(2).

2277: יש לי הערה חשובה לסעיף (ב1).

2277: הניסוח לא מוצלח.

2277: יש בחוק מינהל מקרקעי ישראל סעיף שאפשר להעתיק אותו לגבי מנכ"ל המינהל.

מרים פרנקל-שור: הסעיף הזה, מטרתו לפטור ממכרז.

משה גפני: מירי תנסח את זה.

משה גפני: זה מקובל עלינו.

מרים פרנקל-שור: (קוראת סעיף 9).

מוחמד כנעאן: בזמנו סיכמנו לגבי הנושא של מנהל בתי הדין השרעים, שהשר ימנה מנהל בתי הדין השרעים בהתייעצות עם נשיא בית הדין השרעי.

מאיר שטרית: לא הסכמתי לזה.

מאיר שטרית: החוק היום נותן לי את הסמכות למנות מנהל לבית הדין בלי התייעצות עם אף אחד.

מאיר שטרית: דיברנו על זה קודם.

תאופיק חטיב: בחוק המקורי יש בהתייעצות.

מאיר שטרית: לא.

מוחמד כנעאן: כשאני וחבר-הכנסת חטיב ישבנו בלשכה שלך אמרת שזו אותה דוגמה של בית המשפט הגבוה לצדק.

מוחמד כנעאן: שם ימונה מנהל בתי המשפט בהסכמת נשיא בית המשפט העליון.

מוחמד כנעאן: אמרת מה שחל שם, יחול גם פה.

מוחמד כנעאן: אני רשמתי את זה.

מאיר שטרית: על זה לא הסכמתי בשום פנים ואופן.

מאיר שטרית: אף פעם לא אמרתי את זה.

מוחמד כנעאן: אתה אמרת במפורש, מה שחל שם חל כאן.

מאיר שטרית: חבר-הכנסת כנעאן.

מאיר שטרית: בחוק הקיים היום, שר הדתות היה ממנה את המנהל בעצמו, ללא הסכמה.

מאיר שטרית: אני לא רוצה שמנהל בתי הדין יהיה בצורה כלשהי נתון להחלטתו של נשיא בית הדין לערעורים.

מאיר שטרית: זה לא עניינו.

מאיר שטרית: העניין של ניהול בתי דין הוא עניין שלי.

מוחמד כנעאן: אבל גם לא יתכן שהוא יהיה נתון להחלטה פוליטית של שר זה או אחר.

מוחמד כנעאן: הרי המערכת סרחה בגלל כל הפוליטיזציה שהיתה קיימת בבתי הדין השרעים.

מאיר שטרית: אני לא אחראי לפוליטיזציה.

נסים זאב: אני מציע הצעה.

נסים זאב: יהיה בהתייעצות נשיא בית הדין אבל ההחלטה היא של שר המשפטים.

נסים זאב: יש הבדל בין התייעצות להסכמה.

נסים זאב: אני חושב שזה נכון ומכובד להתייעץ עם הנשיא, לא לקבל את החלטתו, את מרותו, הוא לא יכול לשים וטו.

נסים זאב: ההחלטה היא שלך בלעדית, אבל להתייעץ, אני חושב, שזה גם מכובד.

מאיר שטרית: בחוק הקיים היום, מינוי מנהל בתי הדין הוא סמכותו הבלעדית של שר הדתות, או עכשיו של שר המשפטים, בלי התייעצות עם אף אחד.

מאיר שטרית: אני גם הסברתי, חבר-הכנסת כנעאן, למה.

מוחמד כנעאן: אני רוצה להזכיר לך ולהזכיר ליועץ שלך, בלשכה שלך כאן

מוחמד כנעאן: בכנסת ישבנו והתווכחנו, ואתה אמרת אז: מה שחל בבית משפט העליון יחול כאן.

מוחמד כנעאן: הנה זה מצויין לי כאן בסעיף 82: בהסכמת נשיא בית הדין לערעורים.

2277: יש לי פה את הנוסח שהשר כתב בכתב ידו.

מוריה בקשי: לגבי בתי הדין הרבניים, אם הוא אחד הדיינים, לא צריך הסכמה ולא התייעצות.

מוריה בקשי: אם הוא מי שכשיר להיבחר כרב עיר, זה צריך להיות בהסכמה.

מוריה בקשי: אבל יש שני מסלולים.

מאיר שטרית: חבר-הכנסת כנעאן, אני לא הסכמתי לזה ואני לא מסכים לזה.

תאופיק חטיב: לא הסכמת להסכמה, אבל פה הורדתי גם בהתייעצות.

מאיר שטרית: שיהיה בהתייעצות.

מאיר שטרית: אני מקבל את ההצעה שלך.

מוחמד כנעאן: זה לא מקובל עלי כי זה בניגוד לסיכום שהיה.

מאיר שטרית: לא נכון.

מאיר שטרית: לא היה סיכום כזה.

נסים זאב: אדוני השר, אני הסברתי שגם בבית הדין הגדול קיים רק התייעצות וההחלטה היא של השר.

נסים זאב: זאת אומרת, אין פה שום קיפוח או אפלייה של בית הדין השרעי.

רפאת אבו זלאם: אני מבין את הפואנטה של אדוני השר בכל מה שקשור לעניין התלות.

רפאת אבו זלאם: עניין הפוליטיזציה הוא מאוד חשוב גם לך, גם לי וגם לנשיא מן הסתם, אבל חשוב מאוד שגם לא תהיה הפרדה.

רפאת אבו זלאם: אני לא רואה הבדל בין חוק בתי המשפט לגבי מינוי מנהל בתי המשפט, כאשר סעיף 82 קובע במפורש: מנהל בתי המשפט ימונה על ידי השר בהסכמת נשיא בית המשפט העליון.

רפאת אבו זלאם: כנ"ל לגבי בתי הדין הרבניים.

רפאת אבו זלאם: יש שתי חלופות, כפי שאמרה מוריה בקשי.

רפאת אבו זלאם: נוסיף את החלופה הזאת.

מאיר שטרית: אני לא מסכים.

משה גפני: אני מציע לקבל את הפשרה והיא בהתייעצות.

מוחמד כנעאן: אני מסכים שהמצב יהיה לפחות כמו בבתי הדין הרבניים.

מוחמד כנעאן: אני לא מסכים לאפליה.

מאיר שטרית: אני לא מסכים לתלות כלשהי.

מאיר שטרית: אם יש הסתייגויות, אני אגיש הסתייגות משלי על דברים שאני לא מסכים עליהם.

משה גפני: אני מציע שהוועדה תחליט שהמינוי יהיה על ידי שר המשפטים בהתייעצות עם נשיא בית הדין השרעי.

משה גפני: אני אאפשר לכם להעלות הסתייגויות.

משה גפני: השר אומר שאם אתם תעלו הסתייגויות ותביאו אותן להצבעה, הוא יגיש הסתייגויות משלו.

משה גפני: ההחלטה היא שלכם.

משה גפני: תבואו בדברים עם השר.

מוחמד כנעאן: אילו לא ישבנו בלשכת השר וסיכמנו בנושא הזה - - -

מאיר שטרית: חבר-הכנסת כנעאן, לא סיכמנו.

מאיר שטרית: אתה אומר לא אמת.

מאיר שטרית: סיכמנו הפוך.

מאיר שטרית: הדברים כתובים אצל היועץ שלי בכתב ידי ביום הסיכום.

מאיר שטרית: על דברים אחרים הסכמתי בהתייעצות.

מאיר שטרית: על סדרי הדין הסכמתי בהתייעצות.

משה גפני: אני לא הולך לפתוח דיון כל כך גדול.

משה גפני: חבר-הכנסת נסים זאב הציע הצעת פשרה שמקובלת עלי.

משה גפני: אני רוצה לסיים את החוק עכשיו.

משה גפני: אני דוחה את ההכרעה.

משה גפני: עד שהחוק יבוא למליאה ועד שהיועצת המשפטית תנסח את החוק, אני מאפשר לכם להגיש הסתייגויות.

משה גפני: אומר שר המשפטים: אם תגישו הסתייגויות והן יובאו להצבעה, הוא יגיש הסתייגויות משלו.

משה גפני: יש לכם את פרק הזמן הזה לבוא בדברים עם שר המשפטים.

משה גפני: שום דבר לא קרה, מכיוון שאם תגיעו להסכמה עם שר המשפטים, הוא יקבל את ההסתייגות שלכם.

מוחמד כנעאן: בסדר.

משה גפני: הנוסח של הוועדה הוא בהתייעצות.

מרים פרנקל-שור: (קוראת סעיפים 10-15).

מאיר שטרית: פה יש רעיון של גמר כהונה.

מאיר שטרית: הסעיף הזה אומר שנשיא בית הדין לערעורים לא יכהן יותר מעשר שנים.

תאופיק חטיב: החריג זה הקיים.

משה גפני: בתחילת הצעת חוק הקאדים יבוא סעיף מטרה כפי שקראה אותו היועצת המשפטית של הוועדה.

משה גפני: בסעיף 3 הסעיפים אינם מצטברים.

משה גפני: יהיה סעיף אחד שיהיה לו שני אופנים.

משה גפני: האופן האחד זה בעל השכלה דתית גבוהה וכו', בעל השכלה משפטית גבוהה עם ניסיון של חמש שנים וכו', לאחד משני האופנים האלה יתווספו סעיפים 3, 4 ו-5.

משה גפני: לאחר מכן כל הנושאים שדיברנו עליהם.

משה גפני: לגבי המחלוקת האם מינוי מנהל לבית הדין על ידי שר המשפטים יהיה בהסכמה או בהתייעצות, הוועדה מחליטה ששר המשפטים ימנה את המנהל בהתייעצות עם נשיא בית הדין השרעי.

משה גפני: חברי הכנסת רשאים להגיש הסתייגות על העניין הזה.

משה גפני: הם תובעים שזה יהיה בהסכמה.

משה גפני: שר המשפטים אומר שאם יהיה שינוי בעניין הזה גם הוא ישנה ואז ההסכמות יורדות.

משה גפני: אני מאפשר בפרק הזמן הזה לחברי-הכנסת כנעאן וחטיב לבוא בדברים עם שר המשפטים כדי להגיע להסכמה ואני מעוניין שתהיה הסכמה.

משה גפני: אם לא תהיה הסכמה, ההתמודדות תהיה במליאה.

משה גפני: אני אאפשר אותה.

משה גפני: זאת אומרת, אני לא סוגר את הדלת בפני האופציה הזאת, אבל אז אומר שר המשפטים: מבחינתי אין הסכמות.

משה גפני: מי בעד הצעת החוק כפי שהובאה על פי כל הדברים שנאמרו כאן, בכפוף לעניין ההסתייגויות, כפי שאמרתי.

משה גפני: את הנוסח תכין היועצת המשפטית של הוועדה.

משה גפני: יועץ השר וחברי הכנסת יכולים להעיר את הערותיהם לניסוח.

משה גפני: הצבעה מס' 2 בעד הצעת החוק - 3 נגד - אין הצעת חוק הקאדים (תיקון מס' 10) (מינוי קאדי), התשס"א-2000, התקבל.

משה גפני: 3 בעד, אין נגד.

משה גפני: החוק התקבל.

משה גפני: תודה רבה, ישיבה זו נעולה.